Komisjoni määrus (EMÜ) nr 2291/93,

13. august 1993,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EMÜ) nr 1969/93, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldistele reeglitele tuleb käesolevale määrusele lisatud tabeli veerus 1 kirjeldatud kaubad klassifitseerida vastava veerus 2 näidatud CN-koodi alla veerus 3 esitatud põhjustel;

on asjakohane ette näha, et liikmesriigi tolli poolt väljastatud siduvat tariifiinformatsiooni, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, võib tariifiinformatsiooni pidaja komisjoni määruse (EMÜ) nr 3796/90, [3] muudetud määrusega (EMÜ) nr 2674/92, [4] artikli 6 sätete alusel kohaldada veel kolme kuu jooksul, kui informatsiooni pidaja on sõlminud komisjoni määruse (EMÜ) nr 1715/90 [5] artikli 14 lõike 3 punktiga a või b ettenähtud lepingu;

käesolevas määruses sätestatud meetmed on kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli veerus 1 kirjeldatud kaubad klassifitseeritakse edaspidi koondnomenklatuuris vastavate nimetatud tabeli veerus 2 näidatud CN-koodide alla.

Artikkel 2

Liikmesriigi tolli poolt väljastatud siduvat tariifiinfot, mis ei vasta käesoleva määruse sätetele, võib tariifiinformatsiooni pidaja komisjoni määruse (EMÜ) nr 3796/90 artikli 6 sätete alusel kohaldada veel kolme kuu jooksul, kui informatsiooni pidaja on sõlminud komisjoni määruse (EMÜ) nr 1715/90 artikli 14 lõike 3 punktiga a või b ettenähtud lepingu.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 13. august 1993

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 180, 23.7.1993, lk 9.

[3] EÜT L 365, 28.12.1990, lk 17.

[4] EÜT L 271, 16.9.1992, lk 5.

[5] EÜT L 160, 26.6.1990, lk 1.

--------------------------------------------------

LISA

Kauba kirjeldus | Klassifikatsioon CN-kood | Põhjendus |

1 | 2 | 3 |

1.Poolvedel jogurtimaitseline toode, valmistatud kääritatud piimast, millele on lisatud aprikoosi viljaliha, suhkrut, stabilisaatoreid ja tihendusaineid (modifitseeritud tärklised, pektiin ja želatiin, kokku vähem kui 1,8 kaaluprotsenti), piimarasvasisaldusega alla 3 kaaluprotsendiMikroskoopuuring näitab bakterite Streptococcus thermophilus ja Lactobacillus bulgaricus olemasolusuhtes umbes 1: 1; nimetatud bakterid on täielikult hävitatud toote kõrgkuumutamisel | 04039091 | Klassifitseerimine vastavuses koondnomenklatuuri tõlgendamise üldeeskirjadega 1 ja 6 ning CN-koodide 0403, 040390 ja 04039091 sõnastusega Väike kogus stabilisaatoreid ja tihendusaineid ei välista klassifitseerimist rubriiki 0403 (vt ka harmoneeritud süsteemi selgitavad märkused, grupp 4, üldjaotise I osa teine lõik) Elusbakterite puudumine välistab klassifitseerimise CN-koodi 040310 alla (vt ka koondnomenklatuuri selgitavad märkused, alamrubriigid 04031002 — 04031099) |

2.Piima, vadaku ja suhkru segu kuivatamisel saadud helepruun pruune teri sisaldav ja kergesti paakuv pulber, magus ning piima- ja karamellimaitseline, mille analüütiline koostis kaaluprotsentides on järgmine: | 04049053 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 0404, 040490 ja 04049053 sõnastusega |

kuivaine: | 97,2 |

rasva kogusisaldus (piimarasv): | 23,5 |

proteiini kogusisaldus (N × 6,38): | 20,4 |

sahharoos: | 1,8 |

laktoos: | 44,6 |

kaseiin: | 17,1 |

magus vadak (GMP): | eristatav |

Valmistamisel kasutatava kõrge temperatuuri tulemusel on suhkrud sulanud ning proteiinid osaliselt lõhustunud | | | Olenemata proteiinide osalisest lõhustumisest ja suhkrute sulamisest ei ole toode kaotanud naturaalse piimatoote omadusi rubriigi 0404 tähenduses |

--------------------------------------------------